**Jeanne Villepreux-Power**, født **Jeanne Villepreux** (1794–1871), var en fransk marinebiolog som i 1832 var den første til å lage et akvarium for å studere sjødyr og hav-organismer. Hun har blitt kalt «Akvariofiliens mor» av den engelske biologen Richard Owen. Hun oppfant akvariet og den systematiske bruken av akvariet for å studere livet i havet, som fortsatt brukes den dag i dag. I sin tid, som en av de fremste forskerne på blekkspruter, beviste hun at papirbåten (*Argonauta argo*) produserte sine egne skjell, fremfor å anskaffe dem. Villepreux-Power var også en anerkjent syerske, forfatter, naturverner og det første kvinnelige medlemmet av *Accademia Gioenia di Catania*.

Liv
---

Jeanne Villepreux-Power ble født i Juillac i Frankrike og var det eldste barnet av en skomaker og ei syerske. Frem til hun fylte 18 år bodde hun i landsbygda i Frankrike, der hun lærte å lese og skrive. Deretter flyttet hun til Paris for å bli en syerske. Hun ble kjent for å blant annet ha designet og sydd brudekjolen til prinsesse Caroline av De to sicilier til hennes bryllup med Karl Ferdinand, hertug av Berry i 1816. I 1818 møtte hun, og giftet seg med, den engelske kjøpmannen James Power. Paret flyttet til Sicilia, hvor de begynte sin vitenskapelige forskning med observasjoner og eksperimenter på sjødyr. Etter å ha bodd på Sicilia i 25 år flytter paret i 1843, og mange av Villepreux-Powers verker gikk tatt i et skipsforlis. Paret bodde vekselvis i Paris og London. i 1870 returnerte Villepreux-Power til hjembyen Juillac hvor hun døde året etter, 76 år gammel.

Vitenskapelig arbeid
--------------------

Papirbåt på Naturhistorisk museum
I 1842 ga Jeanne Villepreux-Power ut sin andre bok *Guida per la Sicilia* hvor hun blant annet studerte bløtdyr og deres fossiler, og var særlig interessert i papirbåten. På den tiden var det uvisst om Argonauta-slekten produserte egne skjell, eller anskaffet dem fra andre organismer, slik som eremittkrepsen. Villepreux-Power arbeid viste at de faktisk produserte sine egne skjell.

Referanser
----------

1. ↑   scienzaa2voci.unibo.it[Hentet fra Wikidata]
2. ↑   Autorités BnF, BNF-ID 130079582, data.bnf.fr, besøkt 10. oktober 2015[Hentet fra Wikidata]
3. 1 2   GeneaStar, GeneaStar person-ID villepreuxj[Hentet fra Wikidata]
4. 1 2   Autorités BnF, besøkt 29. desember 2022[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑   CERL Thesaurus, oppført som Jeanne Power, CERL-ID cnp02055792, besøkt 9. oktober 2017[Hentet fra Wikidata]
7. ↑   www.zsl.org, besøkt 29. mars 2019[Hentet fra Wikidata]
8. 1 2   cths.fr[Hentet fra Wikidata]
9. ↑  «Women's History Month | Jeanne Villepreux-Power». 13.7 Billion Years. 14. mars 2012. Arkivert fra originalen 1. februar 2014. Besøkt 26. mars 2023.
10. ↑  Scales, Helen (2015). *Spirals in Time: The Secret Life and Curious Afterlife of Seashells*. Bloomsbury.
11. ↑  «Malacological Society of London - Bulletin Board». The Malacological Society of London. Besøkt 25. mars 2023.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** BNE
 |